Fizzy Foam | Busnes Cymru
Ers hynny, mae ystod o gynhyrchion Fizzy Foam wedi ehangu i gynnwys Bomb Cosmetics, Village Candles, Root Candles, Boozi Bodycare, ac anrhegion Cymreig a wneir â llaw, ymysg pethau eraill.
Yn wreiddiol, cafodd Dave y syniad ar gyfer y busnes pan oedd ganddo stondin am 2 ddiwrnod yn ystod mis "Carwch eich Marchnad" ym Marchnad Dan Do Pen-y-bont ar Ogwr. Fe'i hanogwyd gan hyn i lunio cynllun busnes ac i wneud cais am stondin bach.
Ar ôl bod yn masnachu am ond chwe mis, penderfynodd y teulu bod arnynt angen stondin mwy i dyfu'n rhagor ac i allu darparu ystod fwy o gynhyrchion. Cydnabu Dave fod y farchnad yn lle delfrydol i ddechrau busnes a'i bod yn codi ymwybyddiaeth o'u brand, ond serch hynny byddai'u hadeilad eu hunain ar y stryd fawr yn eu helpu i oresgyn nifer o heriau logistaidd ac o ran datblygu.
O ganlyniad, symudodd Fizzy Foam i'w lleoliad cyfredol yng nghanol tref Pen-y-bont ar Ogwr. Maent yn adolygu'u hystod o gynhyrchion, eu cadwyn gyflenwi a'u sianeli dosbarthu presennol yn gyson, ac maent yn cynllunio ar gyfer twf y dyfodol.
Mae Dave yn canolbwyntio ar hyn o bryd ar ei gael ei hun i mewn i farchnadoedd newydd ac mae'n targedu gwestai a chyflenwyr basgedi priodas bychain a basgedi diwrnod maldodi.
Sut yr helpodd Busnes Cymru Fizzy Foam?
"Roedd Busnes Cymru yn wych wrth ein helpu i gael cyhoeddusrwydd i'n brand. Mae'r gefnogaeth barhaus a dderbyniwn wedi profi'n amhrisiadwy i'n busnes, ac rydym yn eithriadol o falch o'r hyn rydym wedi'i gyflawni."
Pan gysylltodd Dave gyntaf â Busnes Cymru, fe'i cyflwynwyd i gynghorydd busnes. Ers hynny, fe'i parwyd â mentor sydd wedi cynorthwyo Fizzy Foam gydag adolygiadau rheolaidd ynglŷn â busnes a marchnata. Mae'r cwmni wedi elwa o gymorth gyda throsiant a chynllunio a rhagamcanu elw, targedau gwerthiant ac adolygiadau o ystod o gynhyrchion.
Mynychodd Fizzy Foam hefyd ystod o ddigwyddiadau er mwyn codi ymwybyddiaeth o'u brand a chymell gwerthiant. Cydnabu Dave fod y cymorth a'r gefnogaeth barhaus a gaiff gan Busnes Cymru wedi profi'n amhrisiadwy i'w fusnes.
Adeg y balchder mwyaf mewn busnes
"Ein hadeg falchaf oedd cael ein rhoi ar y rhestr fer yn y 3 busnes uchaf yn y dosbarth 'Busnes Manwerthu Annibynnol y Flwyddyn' yng Ngwobrau Fforwm Busnes Pen-y-bont ar Ogwr 2014."
Cynghorion Call i Entrepreneuriaid â Dyheadau
Cysylltwch â Busnes Cymru! Mae'r cymorth a'r gefnogaeth yn amhrisiadwy
Cynlluniwch, paratowch a chadwch at eich strwythur busnes
Sicrhewch fod eich amcanion yn cyd-fynd â gair Saesneg SMART – penodol, mesuradwy, mae modd eu cyflawni, realistig ac yn gysylltiedig ag amser
Gwnewch o! Peidiwch â phendroni drosto!
Byddwch yn bositif
Mae Cosy Corner Lounge yn far coctel sydd newydd ei lansio ac a leolir ym Mhorthcawl, dan law Sophie Thomas a'i gŵr.